Bikinis | TO DELETE | Marks and Spencer NL
Kinderkleding Aanbieding 3 voor 2 op kinderkleding Koop er vier en bespaar 20% op schoolkleding Vrou is binne oomblikke R8 000 kwyt | Netwerk24
Deur Alet van der Walt 14 Januarie 2020 18:06
’n Bejaarde vrou van Welkom het binne oomblikke meer as R8 000 verloor toe twee mans daarin geslaag het om haar bankkaart by ’n kitsbank in Riebeeckstad, Welkom, te gryp.
Brig. Sam Makhele, polisiewoordvoerder, sê ’n man wat voor die vrou by die kitsbank was het, toe sy haar kaart by die masjien insit, gesê hy wag vir sy bankstrokie en haar kaart gegryp.
Die vrou het haar kaart teruggevra, maar hy het gesê dit is in die masjien.
Die ander man het gesê sy moet haar geheime kode insit, maar sy het geweier en onmiddellik probeer om haar kaart te kanselleer.
Dit is nie seker hoe die mans die vrou se geheime kode in die hande gekry het nie, maar sy was nog besig om die kaart te kanselleer toe sy reeds die eerste SMS ontvang het dat daar geld uit haar rekening onttrek is.
Die mans het binne oomblikke R4 000 in kontant met twee transaksies uit haar rekening getrek, R1 720 se drank by ’n drankwinkel in McLeanstraat, Riebeeckstad, gekoop en nog twee transaksies van R1 880 en R860 gedoen.
Die polisie sê mense moet baie versigtig wees en seker maak hulle is alleen wanneer hulle kitsbanke gebruik.
“Vertrou jou instinkte. As daar iemand by die masjien is wat verdag lyk, moenie dit gebruik nie, gaan liewer na ’n ander masjien,” sê Makhele.
Meer oor: Welkom | Diefstal | Kitsbank